open-index/open-wikipedia-markdown huggingface dataset:
Xesús Froiz

**Xesús Froiz Gómez**, nado en Lalín o 25 de agosto de 1903 e finado na Estrada o 9 de outubro de 1936, foi un escritor, xornalista e político galego.

## Traxectoria 
Estudou no Seminario de Lugo, que abandonou por enfrontamentos coas autoridades eclesiásticas e retornou a Lalín. Colaborou en *La Zarpa* e *Verdad y Justicia* e publicou poemas en *Eco de Galicia* co pseudónimo **O Cantor do Bosque**. En 1928 fíxose correspondente de *Faro de Vigo* en Lalín. Colaborou cos republicanos dirixidos por Manuel Ferreiro nas súas primeiras campañas en 1930. Coa proclamación da República foi nomeado garda municipal. Seguiu colaborando na prensa local, dirixiu o periódico *La Nueva España* e formou parte da redacción de *Razón*, onde tamén asinou poemas co pseudónimo **RECAREDO**. Ingresou no Grupo Galeguista de Lalín en 1934 e colaborou en *A Nosa Terra* con poemas e artigos dirixidos ás Mocedades Galeguistas. Participou na campaña das eleccións de febreiro de 1936 e na do Plebiscito do Estatuto.

Ao producirse o golpe de Estado do 18 de xullo de 1936 foi detido o 4 de agosto. Torturado, permaneceu no cárcere ata que o 9 de outubro o sacaron da cadea xunto a Manuel Guillán Abalo e xunto con Ramón Muíños Lorenzo, a quen sacaron da Prisión de Silleda, foron asasinados preto da Estrada, no km 23 da estrada Chapa-O Carril o 9 de outubro. Os cadáveres foron trasladados ao cemiterio da Estrada onde os soterraron.

## Véxase tamén 
### Bibliografía 
* 
* 

### Ligazóns externas 
* Centenario de Xesús Froiz, galeguista, poeta e xornalista, artigo de Manuel Igrexas.
* Seis republicanos paseados na Estrada, artigo de Manuel Igrexas.
Arnaud Assoumani

**Arnaud Assoumani**, nado o 14 de setembro de 1985, é unha atleta paralímpico francés. Representou a Francia nos Xogos Paralímpicos de 2008 en salto de lonxitude, gañando unha medalla de ouro e conseguindo récord do mundo con 7,23 metros. Anteriormente gañara a medalla de bronce nos Xogos de 2004.

Assoumani foi estudante da prestixiosa Instituto de Estudos Políticos de París. Ten o seu antebrazo esquerdo amputado.

## Notas
Luisana Lopilato

**Luisana Loreley Lopilato**, nada en Buenos Aires o 18 de maio de 1987, coñecida sinxelamente como **Luisana Lopilato**, é unha actriz, modelo e deseñadora de moda arxentina. É coñecida polas súas actuacións en  *Chiquititas*, *Rebelde Way*, *Alma pirata*, *Casados con hijos* etc e por ter formado parte da banda de pop/rock Erreway xunto a Felipe Colombo, Benjamín Rojas e Camila Bordonaba. É a irmá máis nova do tamén actor Darío Lopilato e esposa do cantante canadense Michael Bublé.
miniatura|Logo da serie *Casados con hijos*.
Espazo bidimensional

miniatura|Os eixes **x** e ***y*** simbolizan o espazo de dúas dimensións.
O **espazo bidimensional** está formado por dúas dimensións (altura e largura), sendo plano na súa esencia. É só un ente ideal (teórico), pois no mundo real, calquera superficie palpábel está formada por polo menos tres dimensións. Os entes primitivos do espazo bidimensional son o punto e a recta.

Son características do espazo bidimensional:
* a existencia dun único plano infinito
* a existencia de infinitos puntos e rectas (concorrentes e paralelas)
* a resolución de problemas que envolven lugares xeométricos, proporcións, divisións, distancias, intervalos, lonxitudes, ángulos, áreas etc.

## Notas 
## Véxase tamén 
### Outros artigos 
* Espazo tridimensional
* Espazo cuadridimensional
Espazo tridimensional

[miniatura|O [Sistema de coordenadas cartesianas|trieixe cartesiano (xeometría analítica tridimensional) é unha icona do espazo tridimensional.]]
[miniatura|A [xeometría descritiva resolveu os problemas do espazo a través da linguaxe gráfica mentres a xeometría analítica tridimensional usou a matemática.]]
Como definición lingüística, o **espazo tridimensional** é aquel que pode ser definido como tendo tres partes dimensionais (altura, profundidade e largura), o que na práctica indica relevo. 
Os pobos da antigüidade traballaban con formas volumétricas, mais o estudo metódico do tema pode ser atopado nos libros de Euclides. Aínda que a maior parte da xeometría euclidiana se dedique aos problemas da xeometría plana, que inclúe o espazo euclidiano, traballaba co tridimensional cando se inclinaba sobre o estudo dos sólidos.

A xeometría analítica tridimensional e a xeometría descritiva trataron do espazo tridimensional de maneiras distintas, mais con contido aproximado, a primeira empregou a linguaxe alxébrica e a segunda a xeométrica.

## Terceira dimensión 
Co xurdimento da terceira dimensión, algúns problemas xeométricos que non existían no espazo bidimensional pasaron a ser estudados, como:
* distancia entre planos paralelos,
* distancia entre rectas que se cruzan,
* cálculo de volumes,
* elaboración de sistemas proxectivos etc.

## Física clásica 
A física newtoniana baséase no espazo tridimensional. Como consecuencias teóricas téñense:
* o espazo é absoluto,  
* o tempo é absoluto, 
* o movemento é absoluto, 
* os intervalos de tempo son idénticos, baixo todas as condicións, 
* as dimensións dos corpos ríxidos son independentes do estado de repouso ou movemento, 
* os axiomas de Euclides permanecen certos para todo o Universo,
* a gravitación débese a unha atracción entre os corpos,
* os raios de luz propáganse en liña recta etc.

## Notas 
## Véxase tamén 
### Outros artigos 
* Espazo bidimensional
* Espazo cuadridimensional
Conxunto convexo

miniatura|Un conxunto convexo.
miniatura|Un conxunto cóncavo.
Un subconxunto *X* dun espazo vectorial real ou complexo é **convexo** cando todo segmento de recta que liga dous puntos de *X* está contido en *X*.

Ou sexa:
: \forall x, y \in X \ \forall t \in \left[ 0 , 1 \right] \ (1 - t) \ x + t \ y \in X\,
  
Se *X* non é convexo, chámase **cóncavo**. O menor convexo que contén un subconxunto *X* desígnase envolvente convexa de *X*.

## Exemplos 
* En \R, convexo é equivalente a conexo, ou sexa, os subconxuntos convexos de números reais son os intervalos (incluíndo os unitarios).
* Os sólidos platónicos;
* Os segmentos de recta;
* Os subespazos vectoriais dun espazo vectorial;

## Véxase tamén 
### Outros artigos 
* Conxunto absolutamente convexo
* Concavidade
Szczecin

**Szczecin**, en alemán *Stettin*, é unha cidade polaca. A cidade atópase na chaira do río Oder. É a capital da rexión de Pomerania Occidental con preto de 405.657 habitantes e é unha das maiores cidades do país. Tamén é importante porto marítimo.

A súa conurbación metropolitana é tan grande que se une con varias cidades como: Stargard, Świnoujście, Police, Goleniów, Gryfino, Nowe Warpno e Stepnica.

## Galería de imaxes

File:2009-05-30-polska-by-RalfR-30.jpg|Castelo ducal
File:Szczecin katedra sw Jakuba (1).jpg|Catedral
File:Tramwaje Szczecin 2000.png|Rede de tranvías
File:Mk Stettin Hafen2.jpg|Porto marítimo

File:PolandSzczecinMonumentFlora.JPG|Deusa Flora
File:0907 Szczecin Jane Błonia SZN 1.jpg|Praza 'Jasne Błonia'
File:1311 Urząd Miejski Szczecin ZS.jpg|Despacho Szczecin
File:08 Rodla Pazim.JPG|Rañaceos Pazim

## Véxase tamén 
### Ligazóns externas 
*Páxina oficial de Szczecin ,  e
Lobito Fernández

**Juan Manuel "Lobito" Fernández**, nado o 22 de xullo de 1990 en Río Tercero (Córdoba), é un xogador profesional arxentino con pasaporte italiano de baloncesto. Actualmente xoga para o Pallacanestro Trieste da LBA, no que xoga na posición de base cunha altura de 1,93 metros. A nivel internacional, levou a selección arxentina de baloncesto á medalla de ouro no Mundial sub-18 de 2008.

## Traxectoria 
### Comezos 
Juan Fernández naceu o 22 de xullo de 1990 en Río Tercero, Córdoba, fillo de Gustavo Ismael Fernández e Nancy Fiandrino. O seu pai xogou na posición de base en varios equipos da Arxentina. No seu debut, tan só tres días despois de chegar aos Estados Unidos, nun encontro ante aos Kent State Golden Flashes, Fernández converteu oito puntos e realizou catro asistencias. O seu máximo de puntos nesa tempada foi o 15 de febreiro con 19, axudando ao seu equipo a vencer aos Duquesne Dukes por 78 a 73. Os Owls chegaron ao Torneo da NCAA de 2009 tras gañar o título da Atlantic Ten Conference. En 23 xogos, fixo unha media de 5,5 puntos e 2,7 asistencias por partido.

No seu segundo ano, Fernández comezou a xogar como escolta titular, unha mudanza estraña para el xa que estaba afeito xogar de base. A nivel estatístico liderou a táboa de asitencias do seu equipo con 3,6 por partido, incrementou a súa media de puntos a 12,6, o segundo mellor do seu equipo, e liderou na estatística de triplas convertidos da conferencia cun 45,3%. O 13 de decembro conseguiu o seu máximo de anotación nun partido fronte aos Villanova Wildcats, situados no terceiro posto, nunha vitoria 75 a 65 onde converteu 33 puntos con 7 de 10 en lanzamentos de tres. Grazas a iso, conseguiu o premio a xogador da semana do 7 ao 14 de decembro do Philadelphia Big Five, galardón que repite na semana do 20 tras anotar 21 puntos ante Seton Hall. Fernández contribuíu a que o seu equipo finalizase cun récord de 29-5 do seu equipo na tempada, logrando así por terceira vez consecutiva a clasificación á División I da NCAA. Os seus 18 puntos na final ante Richmond valéronlle a consideración de xogador máis importante do torneo. Na NCAA, Temple clasificouse quinto e debeu enfrontarse ao duodécimo clasificado, Cornell Big Red, na primeira rolda. A pesar de converter 14 puntos, o seu equipo foi eliminado 78 a 65. Ao finalizar a tempada, Fernández recibiu unha mención de conferencia.

## Clubs 
*  Basket Brescia (Serie A2, 2012−2013)
*  Dinamo Sassari (Serie A, 2013)
*  Obras Sanitarias (LNB, 2014)
*  Basket Brescia (Serie A2, 2014−2016)
*  Breogán (LEB, 2016−2017)
*  Pallacanestro Trieste (Serie A2 / Serie A, 2017−presente)

## Notas 
## Véxase tamén 
### Ligazóns externas 
* Ficha en legapallacanestro.com
Universidade de Nova York

A **Universidade de Nova York** (en ) (**NYU**) é unha universidade privada de investigación que se atopa en Nova York. Fundada en 1831, a NYU é unha das meirandes institucións sen ánimo de lucro de ensino superior nos Estados Unidos. As clasificacións de universidades recollidas por *U.S. News and World Report*, *Times Higher Education* e o *Academic Ranking of World Universities* sitúan áUniversidade de Nova York no top 34 das universidades de todo o mundo. A universidade está organizada en máis de 20 colexios e institutos, A Universidade tamén estabeleceu a NYU Abu Dhabi, a NYU Shanghai e mantén outros 11 Centros Académicos Globais en Accra, Berlín, Buenos Aires, Florencia, Londres, Madrid, París, Praga, Sidney, Tel Aviv e Washington, D.C.

## Notas 
## Véxase tamén 
### Ligazóns externas 
*Páxina oficial
Johann Peter Beaulieu

**Johann Peter Beaulieu de Marconnay**, coñecido ás veces como **Johann Peter de Beaulieu**, ou coa súa forma francesa **Jean Pierre de Beaulieu**, nado o 26 de outubro de 1725 en Lathuy, Jodoigne, Países Baixos austríacos, (hoxe no Brabante Valón, Bélxica, e finado o 22 de decembro de 1819 en Linz, Alta Austria, e tamén na da Qinta Coalición. Beaulieu retirouse despois da campaña de 1796.

Retirado da vida pública, Beaulieu faleceu en Linz o 22 de decembro de 1819.

## Notas 
## Véxase tamén 
### Bibliografía 
* Bowden, Scotty & Tarbox, Charlie (1980): *Armies on the Danube 1809*. Arlington, Texas: Empire Games Press.
* Boycott-Brown, Martin (2001): *The Road to Rivoli*. Londres: Cassell & Co. ISBN 0-304-35305-1.
* Chandler, David G. (1998): *Le Campagne di Napoleone*. Milán: R.C.S. Libri S.p.A. ISBN 88-17-11577-0.
* David Chandler, David (1979): *Dictionary of the Napoleonic Wars*. Nova York: Macmillan. ISBN 0-02-523670-9.
* Smith, Digby (1998): *The Napoleonic Wars Data Book*. Londres: Greenhill. ISBN 1-85367-276-9.
* Smith, Digby & Kudrna, Leopold (compiladores): Beaulieu, en napoleon-series.org Austrian Generals of 1792-1815: Beaulieu en Napoleon-Series.org Austrian Generals of 1792-1815.

### Outros artigos 
* Guerras Napoleónicas

### Ligazóns externas 
* Smith, Digby & Kudrna, Leopold (compiladores): Beaulieu, en napoleon-series.org Austrian Generals of 1792-1815: Beaulieu en Napoleon-Series.org Austrian Generals of 1792-1815.
José Fondevila

Co nome de **José Fondevila** podemos referirnos a:

***José Fondevila García**, político e sindicalista galego (1884-1973).
***José Fondevila Torres**, xornalista e político galego (m. 1957).
Villa Diodati

A **Villa Diodati** é unha mansión situada en Coligny, moi preto de Xenebra e a carón do lago Léman.

## Verán de 1816 
É coñecida principalmente porque Lord Byron, acompañado polo seu médico persoal, John Polidori, hospedou na súa residencia a Mary Shelley e o seu home, Percey Shelley, aínda que por entón Mary e Percey aínda non estaban casados; el acababa de ser desherdado polo seu pai tras abandonar a súa muller e fillos para poder estar coa súa amada de 16 anos. O ano 1816 pasou á historia como o ano sen verán, por culpa da erupción do volcán Tambora que enrareceu a atmosfera durante todo o ano. Confinados baixo o teito da vila, as conversas xiraban arredor do galvanismo e outros temas relacionados co ocultismo. Os catro, acompañados eventualmente pola medio irmá de Mary, remataron por retarse nunha competición para saber quen era capaz de escribir a mellor historia de terror. Só *Frankenstein ou o moderno Prometeo* de Shelley e *The Vampyre* de Polidori chegaron a cristalizar. A propia autora explica moitos destes acontecementos no prólogo da súa obra.

## Outras épocas da villa 
A villa comezou chamándose Villa Belle Rive, pero despois de que o tradutor Giovanni Diodati e a súa familia a habitaran quedaría vinculada a ese apelido para sempre. Frecuentemente coméntase que o poeta John Milton visitou a propiedade en 1634, pero este feito é discutido porque a Villa Diodati actual está datada en 1710.

En 1945 o pintor Balthus viviu alí unha tempada. No 2011 o New York Times informaba de que a construción fora dividida en varios apartamentos.

A pesar de pertencer a mans privadas e non ser un espazo visitable, a Villa Diodati segue sendo a día de hoxe lugar de peregrinación de moitos admiradores de Shelley e Byron ó seu carón existe un pequeno miradoiro dende onde se pode ver tanto o lago Leman como a casa.

## Notas 
## Véxase tamén
Jim Carroll

**James Dennis "Jim" Carroll**, nado en Manhattan o 1 de agosto de 1949 e finado ibídem o 11 de setembro de 2009, foi un autor, poeta e músico punk estadounidense. Carroll é coñecido pola súa obra autobiográfica de 1978 *The Basketball Diaries*, a cal inspirou o filme de 1995 *Diario dun rebelde*, protagonizado por Leonardo DiCaprio no papel de Carroll.

## Obras 
### Poesía 
**Organic Trains* (1967)
**4 Ups and 1 Down* (1970)
**Living at the Movies* (1973)
**The Book of Nods* (1986)
**Fear of Dreaming* (1993)
**Void of Course: Poems 1994–1997* (1998) ISBN 0-14-058909-0

### Prosa 
**The Basketball Diaries* (memorias) (1978)
**Forced Entries: The Downtown Diaries 1971–1973* (memorias) (1987)
**The Petting Zoo* (novela) (2010)

## Discografía 
### Álbums 
**Catholic Boy* (1980)
**Live Dreams* (1981) 
**Dry Dreams* (1982) 
**I Write Your Name* (1983) 
**A World Without Gravity: Best of The Jim Carroll Band* (1993) 
**Pools of Mercury* (1998)  (2012 Digital Download) 
**Runaway* EP (2000)

## Notas
Ingvar Kamprad

**Feodor Ingvar Kamprad**, nado en Pjätteryd o 30 de marzo de 1926 e finado en Småland o 27 de xaneiro de 2018, foi un empresario sueco, fundador de IKEA, e unha das persoas máis ricas do mundo, en setembro de 2016 a revista *Bloomberg* estimaba a súa fortuna en algo máis de 44 mil millóns de dólares, a décima fortuna do mundo.

## Traxectoria 
Ingvar Kamprad medrou nunha pequena granxa de nome Älmtaryd na aldea de Agunnaryds no concello de Ljungby no condado de Kronoberg. O seu avó Achim Kamprad (m. 1897) emigrara en 1896 procedente de Alemaña, coa súa esposa Franziska, e os seus fillos Franz *Feodor* e Erwin *Erich*. A súa nai Berta era filla do C. B. Nilsson, propietario dunha tenda en Älmhult. Previamente a familia residira noutra granxa de Älmhult, chamada Majtorp e foi en 1933, cando a familia se mudou a Älmtaryd.
miniatura|Ingvar Kamprad en 2004.

## IKEA 
Ingvar Kamprad foi desde neno emprendedor, vendendo produtos de pouco prezo aos veciños, como mistos ou lapiseiros. Fundou IKEA o 15 de xullo de 1943 como un negocio para primeiro venderlles produtos que lle pedían os granxeiros e a partir de 1946 de venda por correo con anuncios na prensa local, sen tenda física e non comezou a vender mobiliario ata 1947. O primeiro catálogo de IKEA apareceu en 1951 e dous anos máis tarde, comprou unha tenda de carpintería en Älmhult para convertela nunha sala de exposicións de mobles. A idea das embalaxes planas para enviar mobles armables foi do deseñador Gillis Lundgren en 1955. A primeira tenda inaugurouna en 1958 en Älmhult e en 1965 abriu unha tenda en Kungens kurva, preto de Estocolmo. Kamprad goza da reputación de levar unha vida austera, que transmitiu á súa empresa.

## Participación en organizacións de extrema dereita 
En 1942  Ingvar Kamprad, entrou no grupo fascista Nysvenska Rörelsen, e foi membro cando menos ata finais de setembro de 1945. Mantivo boas relacións co seu líder, Per Engdahl. A súa participación no movemento non se coñeceu ata 1994. Tamén foi membro da Svensk Socialistisk Samling.

Kamprad afirmou máis tarde que a súa implicación no movemento fascista foi unha "aberración"  e que o fixo baixo a influencia das ideas filonazis da súa avoa, dos Sudetes, e polo conservador e antibolxeviquismo do seu pai. En 1994 escribiu unha carta a todos os seus traballadores dándolles explicacións da súa actividade fascista na súa mocidade. Secasí en 2010 nunha entrevista describiu o líder fascista sueco Per Engdahl como un "grande home".

## Notas
Pallacanestro Brescia

O **Pallacanestro Brescia**, actualmente coñecido como **Germani Brescia** por motivos de patrocinio, é un equipo de baloncesto profesional italiano da localidade de Brescia, Lombardía. O Basket Brescia foi fundado en 2009 e, desde a temporada 2016−17, compite na LBA, máxima categoría do baloncesto transalpino. O equipo conseguiu o ascenso á máxima categoría despois de vencer no quinto partido do play-off final ao Fortitudo Bologna.

## Historia 
O Basket Brescia Leonessa nace un 2 de xullo de 2009, comezando a competir na Serie A Dilettanti, terceira categoría do baloncesto italiano, grazas á compra dos dereitos deportivos da Juvi Cremona Basket, a cal se fusionaría co Vanoli Cremona, levando de volta ao baloncesto á cidade lombarda despois de trece anos de ausencia. O primeiro director xeral do club foi Ario Costa. Na súa primeira temporada na competición, o club finaliza na quinta posición do seu grupo, sendo eliminado da primeira rolda dos play-offs de ascenso.

Ao ano seguinte, o Brescia finaliza na segunda posición do seu grupo, conseguindo, esta vez si, o éxito procurado. Tras permanecer durante catro anos na segunda categoría, na temporada 2015−16 o club consegue ao ascenso á Serie A, máxima categoría do baloncesto italiano, tras derrotar no quinto partido do play-off final ao histórico Fortitudo Bologna.

### Patrocinadores 
Por motivo de patrocinio, o club tivo diversos nomes ao longo da súa historia:

* **Basket Brescia Leonessa** (2009−2011)
* **Centrale del Latte Brescia** (2011−2016)
* **Germani Basket Brescia** (2016−presente)

## Notas 
## Véxase tamén 
### Ligazóns externas 
* Sitio web oficial
Rumi

**Jalāl ad-Dīn Muhammad Rūmī** (en ), tamén coñecido como **Jalāl ad-Dīn Muhammad Balkhī** (en ), **Mawlānā**/**Mevlânâ** (en , "o noso mestre"), **Mevlevî**/**Mawlawī** (en , "o meu mestre"), e máis popularmente coñecido como **Rumi**, nado en 1207 e finado o 17 de decembro de 1273, foi un poeta, xurista, mestre islámico, teólogo e místico sufí persa do século XIII. A influencia de Rumi transcendeu as fronteiras e as diferenzas étnicas: persas, taxicos, turcos, gregos capadocios, pashtuns, outros musulmáns de Asia central e os musulmáns de Asia Meridional apreciaron durante séculos o seu legado espiritual.  Os seus poemas foron traducidos a moitas linguas do mundo e traspostos en varios formatos. Rumi ten sido descrito como o "máis popular poeta" e o "poeta que mellor vende" nos Estados Unidos.

## Notas
Modest Musorgskii

**Modest Petrovich Musorgskii** (en ), nado o 21 de marzo de 1839, e finado o 16 de marzo de 1881, foi un compositor ruso, coñecido como un do Grupo dos Cinco. Foi un innovador da música rusa no período romántico. Loitou por acadar unha identidade musical rusa única, a miúdo desafiando deliberadamente as convencións estabelecidas pola música occidental.

Moitas das súas obras estaban insipiradas na historia e folclore rusos, alén doutros temas nacionais. Entre as súas obras destacan a ópera *Boris Godunov*, o poema orquestral *Unha noite no Monte Pelado* e a suite para piano *Cadros dunha exposición*.

## Véxase tamén 
### Bibliografía 
* Brown, David. *Mussorgsky: His Life and Works*. Oxford e Nova York: Oxford University Press, 2002. ISBN 0-19-816587-0.
* Brown, David. *Tchaikovsky: The Man and His Music*. Londres e Boston: Faber & Faber, 2010. ISBN 9780571260935 (consultado o 29 de xuño  de 2015).
* Brown, David, and Gerald E. Abraham. *Russian Masters 1: Glinka, Borodin, Balakirev, Musorgsky, Tchaikovsky*. Nova York: W. W. Norton & Company, 1997. ISBN 978-0-393-31585-1.
*Calvocoressi, M. D., *Modest Mussorgsky: His Life and Works*, Londres: Rockliff, 1956
Khushal Khattak

**Khushāl Khān Khattak** (en paxto: خوشحال خان خټک ) tamén coñecido como  **Khushāl Bābā** (paxto: خوشحال بابا‎), nado en Akora Khattak en 1613 e finado en Tirah o 25 de febreiro de 1689,  foi un poeta, erudito e guerreiro paxto, xefe da tribo khattak. Khushal predicou a unión de tódolos paxtos, e animou á revolta contra o Imperio Mogol, promovendo a unidade pasthu por medio da poesía. Está considerado o "pai da literatura paxta" e o poeta nacional de Afganistán.

## Traxectoria 
Khushal naceu en 1613, era fillo de Malik Shahbaz Khattak de Akora. O seu avó, Malik Akoray, fora o primeiro khattak en gozar de fama durante o reinado do soberano mogol Akbar. Akoray mudárase desde Teri (unha aldea do distrito de Karak) para Sarai Akora, a vila que Akoray fundou e construíu. Khushal desde a súa mocidade estivo ao servizo do rei mogol e participando en diversas campañas. En 1641 converteuse no xefe da súa tribo. En 1658 Aurangzeb fíxose co control do imperio, e Khushal serviu ao novo soberano pero caeu en desgraza e pasou sete anos prisioneiro nunha fortaleza en Delhi ata que liberado puido regresar a Peshawar. Co xefe dos afridis Darya Khan encabezou unha rebelión contra os mongois, derrotándoos varias veces e aumentando as súas forzas coa inclusión de varias tribos pasthus no seu bando.

## Obra 
As obras de Khusahl fundan a literatura paxta, e moita da súa poesía trata da política e da unidade dos pasthus. Entre as súas obras máis coñecidas figuran *Bāz-nāma*, un manual de cetrería, *Swāt-nāma*, unha descrición dunha viaxe ao val de Swat,*Fazl-nāma*, un manual sobre deberes relixiosos e sociais, *Tibb-nāma*, un libro de receitas medicinais, *Farrukh-nāma*, un diálogo entre a pluma e a espada, e *Firāq-nāma*, un lamento da separación da patria durante a súa catividade. Khushal Tamén escribiu moitos ghazals en persa baixo o sobrenome de Rūhī, e uha casida tamén en persa sobre a futilidade do mundo.

### Poesía 
* *Diwan* 
* *Sahat u Badan*
* *Tib Nama*
* *Fazal Nama*
* *Swat Nama*
* *Farrukh Nama*
* *Faraq Nama*
* *Swat Nama *

### Prosa 
* *Baz Nama*
* *Tarjuma Hadia*
* *Aaina* (tradución dun libro árabe)
* *Baiaz* (memorias)
* *Zanziri*

## Notas
Capela de Santa Liberata de Baiona

A **capela de Santa Liberata** é un templo, feito con modos barrocos, situado na vila de Baiona. Foi construído entre 1695 e 1701.

## Descrición 
Esta consagrada a Santa Liberata, mártir. Costeada por subscrición popular, autorizou a súa construción o bispo Anselmo Gómez de la Torre en 1694.

## Galería de imaxes 
## Notas 
## Véxase tamén 
### Bibliografía 
* 
*  (1888). *Galicia, sus monumentos y artes - su naturaleza e historia*, p 757. Barcelona.
* https://digital.csic.es/bitstream/10261/176857/1/IV%20Encuentro%20J.Investigadores_Barcelona_2017_pp.1207-1218_Rodr%c3%adguez_Lemos.pdf

### Outros artigos 
* Igrexa de Santa María de Baiona
* Cruceiro da Santísima Trindade

### Ligazóns externas 
* 
* Santuario de Santa Liberata de Baiona  en Turgalicia.
Hystrix cristata

***Hystrix cristata*** é unha especie de roedor porco espiño da familia Hystricidae.

## Notas 
## Véxase tamén 
### Bibliografía 
* McPhee, M. 2003. "Hystrix cristata" (On-line), Animal Diversity Web. http://animaldiversity.ummz.umich.edu/site/accounts/information/Hystrix_cristata.html.
República Piemontesa

A **República Piemontesa** (en italiano *Repubblica Piemontese*) foi unha República irmá, Estado satélite da Primeira República Francesa, que tivo unha breve duración, entre 1798 e 1799, no territorio do Piemonte durante o réxime militar imposto pola República francesa.

Non debe confundirse coa República de Alba (coñecida ás veces como *República Piemontesa*), nin coa República Subalpina, dúas Repúblicas irmás nacidas naqueles anos no Piemonte.

## Historia 
O Piemonte era a parte principal do Reino de Sardeña que, a pesar do seu nome, tiña o seu núcleo no continente. O Reino sufriu unha primeira invasión francesa de 1796 e, debido á derrota sufrida polo exército piemontés fronte ao moi superior francés do xeneral Bonaparte, o rei Vítor Amadeo III tivo que asinar o armisticio de Cherasco o 28 de abril de 1796 e o consecuente tratado de París do 15 de maio polo que o Reino de Sardeña cedía a Francia a Savoia e Niza.

Despois dunha segunda invasión en 1798, o novo rei Carlos Manuel IV escapou a Roma, pero nunca aceptou asinar un novo tratado de paz, esperando a aprobación dun acordo final sobre os territorios continentais segundo o dereito internacional.

A República Piemontesa foi declarada o 10 de setembro de 1798. O xeneral Joubert ocupou a capital sarda de Turín o 6 de decembro dese ano. A República era totalmente dependente de Francia, e nunca foi realmente libre e soberana, xa que estaba baixo ocupación militar francesa. O Estado non foi recoñecido pola comunidade internacional.

A República usou nas súas moedas o lema *Libertà, Virtù, Eguaglianza* (Liberdade, Virtude, Igualdade), emulando o lema francés *Liberté, égalité, fraternité*.

O 20 de xuño de 1799, a República Piemontesa deixou de existir cando foi conquistada polas tropas austro-rusas. Posteriormente foi reincorporada ao Reino de Sardeña pero, exactamente un ano despois, restableceuse co nome de República Subalpina, despois de que Napoleón tomara todo o norte de Italia tras a vitoriosa batalla de Marengo.

A estrutura do goberno destas Repúblicas, a pesar da súa curta vida, cambiou varias veces, dun sistema directorial (decembro de 1798 - abril de 1799) a un Consello Superior (abril de 1799 - xullo de 1800) e, despois do restablecemento da República (a República Subalpina), a un executivo Provisional (abril de 1801 - setembro de 1802).

A República Subalpina perdurou até o 11 de setembro de 1802, cando foi incorporada ao Primeiro Imperio Francés, e o seu  territorio dividido entre o Reino de Italia e Francia.

## Notas 
## Véxase tamén 
### Bibliografía 
* Bergeon, Louis; François Furet e Reinhart Koselleck (1976): *Historia Universal 26. La época de las Revoluciones Europeas*. 1780-1848. Ed. Siglo XXI de España. ISBN 978-84-323-0219-0.
* Blanning, T. C. W.(1996): *The French Revolutionary Wars*, 1787-1801. Hodder Education Publishers; ISBN 978-0-3406-4533-4.
* Van Wie, Paul D. (1999): *Image, History, and Politics: The Coinage of Modern Europe*. Lanham: University Press of America, Inc. ISBN 978-0-7618-1221-0.

### Outros artigos 
* República de Alba
* República Subalpina
* Reino de Italia (1805-1814)
* Guerras Napoleónicas
Vladivostok

**Vladivostok** (en ) é unha cidade e capital administrativa do krai de Primorsky, en Rusia. 

## Xeografía 
### Situación 
Atópase na baía de Zolotoy Rog, non lonxe das fronteiras coa China e Corea do Norte.

### Demografía 
En 2016 a súa poboación era de 606&nbsp;653 habitantes. 

## Economía e infraestruturas 
É o principal porto ruso no océano Pacífico e tamén é a sede da Frota do Pacífico de Rusia.

En 2012 tivo lugar en Vladivostok a reunión internacional da Cooperación Económica Asia-Pacífico. Entre as infraestruturas construídas para o evento está a ponte da illa Russky que conecta a illa coa cidade, que é unha das construcións do seu tipo maiores do mundo.

## Notas 
## Véxase tamén 
### Ligazóns externas 
*Páxina oficial
The Constitution of Man

***The Constitution of Man*** (A constitución do home) é un libro de George Combe publicado en 1828 no que se fai unha exposición clásica de frenoloxía, pero tamén de filosofía natural. O libro intenta conectar a ciencia anatómica do século XIX con conceptos evolutivos. O seu argumento central é que as leis do universo físico son igual de activas no cerebro humano (e, por tanto, na *mente*) que no universo "físico" externo. Por tanto, é útil comprender o comportamento en termos neurolóxicos, en vez de en termos relixiosos ou filosóficos. No libro dise que como o home está sometido ás leis físicas naturais, coñecer e obedecer as leis naturais é o primeiro paso para ter unha boa vida, en lugar de dicir que é o seguimento da Biblia (como daquela era habitual), o que causou un grande escándalo en sectores sociais da época. O libro exerceu unha enorme influencia entre as persoas educadas e de mente científica nas décadas de 1830 e 1840. Probablemente foi o libro que mellor axudou a diseminar o progresivismo naturalista nos países de fala inglesa. En 1844, a mesma audiencia recibiu encantada o libro pouco ortodoxo do frenólogo de Edimburgo Robert Chambers (publicado anonimamente) titulado *Vestiges of the Natural History of Creation* (Vestixios da Historia Natural da Creación), de contido evolutivo. Estes dous libros prepararon á xente para o libro de Charles Darwin *A orixe das especies* de 1859.

## Notas 
## Véxase tamén 
### Ligazóns externas 
* Combe, George. 1847. The Constitution of Man and Its Relation to External Objects. Edinburgh: Maclachlan, Stewart, & Co., Longman & Co.; Simpkin, Marshall, & Co., W. S. Orr & Co., Londres, James M'Glashan, Dublin. Texto completo da edición de 1847.
* The Constitution of Man en Google books. Textos completos, diversas edicións.
Pallacanestro Reggiana

O **Pallacanestro Reggiana**, actualmente coñecido como **UnaHotels Reggio Emilia** por motivos de patrocinio, é un equipo de baloncesto profesional italiano da localidade de Reggio Emilia, Emilia-Romaña. O Basket Brescia foi fundado en 1974 e actualmente compite na Serie A, máxima categoría do baloncesto transalpino, e na Eurocup. No palmarés do equipo destacan a súa vitoria no EuroChallenge en 2014 e a Supercopa de Italia de 2015.

## Historia 
O Pallacanestro Reggiana foi fundado no ano 1974, fusionándose dous anos despois, en 1976, co equipo da *Cestistica Tricolore*. En 1984 logran o seu primeiro ascenso á Serie A, e durante varias tempadas mantéñense nos postos de cabeza grazas a xogadores como Bob Morse ou Joe Bryant. En 1992 chega ao equipo o xogador Mike Mitchell, que tras dez tempadas na NBA, xoga outras sete na Reggiana, converténdose no xogador que máis partidos e máis puntos conseguiu na historia do equipo.

En 1998 disputa a súa primeira competición internacional, a Copa Korać, mais en 2001 descende á Legadue, onde permanece até 2004, cuanco consegue o campionato e o ascenso á Serie A, categoría que perde en 2007, xogando desde entón na segunda división do baloncesto italiano até 2012, cando ascende á máxima categoría quedando campión da liga regular. Tras o seu regreso, no primeiro ano consegue finalizar sexto, podendo participar nos play-offs polo título, onde son derrotados na primeira rolda. O mesmo sucedería o ano seguinte. Porén, nas temporadas 2014−15 e 2015−16, consegue acadar o subcampionato, perdendo na final ante o Dinamo Sassari e o Olimpia Milano respectivamente.

## Patrocinios 
Ao longo dos anos, debido a motivos de patrocinio, o equipo foi coñecido como:

* **Magazzini Jolly Reggio Emilia** (1974−1977) 
* **Cantine Riunite Reggio Emilia** (1977−1990)
* **Sidis Reggio Emilia** (1990−1993)
* **Ceramica Campeginese Reggio Emilia** (1993−1994)
* **Meta System Reggio Emilia** (1994−1995)
* **CFM Reggio Emilia** (1995−1998)
* **Zucchetti Reggio Emilia** (1998−1999)
* **Bipop Carire Reggio Emilia** (1999−2007)
* **Trenkwalder Reggio Emilia** (2007−2012)
* **Grissin Bon Reggio Emilia** (2013−2020)
* **UnaHotels Reggio Emilia** (2020−presente)

## Xogadores 
### Salón da Fama 
Os seguintes xogadores foron incluídos no Salón Fama do club:

*  Piero Montecchi (1982−1987)
*  Gianluca Basile (1995−1999)
*  Joe Bryant (1989−1991)
*  Mike Mitchell (1992−1999)
*  Bob Morse (1984−1986)
*  Pino Brumatti (1983−1987)

## Palmarés 
### Nacional 
**Liga de Italia**
* Subcampións (2): 2015, 2016
**Copa de Italia**
* Subcampións (1): 2005
**Supercopa de Italia**
***Campións (1):** 2015
**Segunda División de Italia**
***Campións (2):** 2004, 2012
**Copa da Segunda Divisón**
***Campións (1):** 2012

### Europeo 
**EuroChallenge**
***Campións (1):** 2014

## Historial 
## Notas 
## Véxase tamén 
### Ligazóns externas 
* Sitio web oficial
RU-27

[miniatura|RU-27 na [Casa da Navegación de Baiona.]]

**RU-27**, alcumado **Scarlet Knight** (*Cabaleiro Escarla*) polo equipo de atletismo Rutgers Scarlet Knights, é un vehículo subacuático autónomo (un planeador subacuático Slocum modificado) operado por oceanógrafos da Universidade Rutgers. En decembro de 2009 o RU-27 foi o primeiro robot en cruzar o océano Atlántico mergullado, levándolle 221 días.

## Notas 
## Véxase tamén
### Ligazóns externas
*Sitio web do proxecto
*O RU-27 na web do Museo Smithsonian
Viveca Sten

**Viveca Anne Bergstedt Sten**, nada *Bergstedt* o 18 de xuño de 1959 en Estocolmo, é unha avogada e escritora sueca.

## Traxectoria 
Viveca está licenciada en dereito pola Universidade de Estocolmo e fixo un mestrado na Escola de Economía de Estocolmo. Traballou como conselleira legal para Amadeus Scandinavia, Letsbuyit.com e PostNord.

## Obra 
Durante varias xeracións a súa familia posuíu unha casa en Sandhamn no arquipélago de Estocolmo e alí pasou todos os veráns da súa infancia. Esas estadas serviron de inspiración para a súa primeira novela, de carácter policial,* I de lugnaste vatten* publicada en 2008, á que lle seguiron *I den innersta kretsen* (2009) e *I grunden utan skuld* (2010) que se converteron en éxitos de vendas e a serie continuou con novos títulos:*I natt är du död* (2011), *I stundens hetta* (2012), *I farans riktning* (2013), *I maktens skugga* (2014) e *I sanningens namn* (2015). Os libros venderon máis de dous millóns e medio de exemplares en todo o mundo traducíndose ao inglés, alemán, español, holandés, polaco, xaponés, mais a todas as linguas nórdicas. Os cinco primeiros libros adaptáronse para a pequena pantalla nunha miniserie de TV4: *Morden i Sandhamn*. Tamén escribiu libros xurídicos

### Libros xurídicos 
* *Outsourcing av IT-tjänster* (1999)
* *Förhandla i affärer* (2003)
* *Internationella avtal – i teori och praktik* (2013)

## Notas 
## Véxase tamén 
### Ligazóns externas 
* Web oficial
Gran Premio de Malaisia de 2016

O **Gran Premio de Malaisia 2016** (oficialmente chamado **2016 Formula 1 Petronas Malaysia Grand Prix**) foi unha carreira de Fórmula Un celebrada o 2 de outubro de 2016 no Circuíto Internacional de Sepang en Selangor, Malaisia. Foi a décimo oitava edición do Gran Premio de Malaisia como unha proba do Campionato do Mundo, e a trixésimo sexta en total.

## Informe 
### Antecedentes 
A carreira móvese desde a súa data habitual en marzo a outubro para permitir aos organizadores a oportunidade de mellorar o circuíto. O circuíto asfaltouse de novo, mellorouse o drenaxe para diminuír a posibilidade da formación de auga estancada no circuíto. Nove curvas se reperfilaron, introducindo unha pendente negativa para salientar a mecánica, en lugar do agarre aerodinámico, e a caída no vértice da curva 2 eliminouse.

### Carreira 
18 dos 22 pilotos apostaron por pneumáticos brandos. Só Jolyon Palmer (Renault) montou duros, mentres que Valtteri Bottas (Williams), Kevin Magnussen (Renault) e Felipe Nasr (Sauber) montaron medios. O Williams de Felipe Massa calouse na saída da volta de formación e partiu desde o pit lane.

Na saída Sebastian Vettel (Ferrari) realizou unha gran saída, e tras tocarse con Max Verstappen (Red Bull) e posteriormente intentar arrebatarlle o segundo posto a Nico Rosberg (Mercedes), danou o seu Ferrari, rompendo a suspensión dianteira, quedando fóra da carreira. Rosberg, pola súa banda, fixo un trompo e perdeu moitas posicións, quedando 16º. Na 4ª volta Alonso colócase na décima posición, na 7ª Massa sofre unha picada e entra en boxes e na 9ª volta Grosjean bloquea a parte traseira do seu Haas e sáese de pista para acabar fóra de carreira, bandeira marela. Aproveitando este Virtual Safety car, varios pilotos pasan por boxes. Entre eles, Max Verstappen e Fernando Alonso. Rosberg fai unha rápida remontada e na volta 19 xa é sexto, na volta 20 abandona Magnussen (Renault). Na 21 Hamilton entra en boxes e monta duros, unha volta máis tarde faino Ricciardo, Max Verstappen (Red Bull) pasa a liderar a carreira tralas paradas de Hamilton (Mercedes) e Ricciardo (Rede Bull). Todos pararon unha vez, pero os pneumáticos de Verstappen, brandos, son máis vellos.

Na volta 39 a clasificación é a seguinte, 1º Hamilton, 2º Ricciardo, 3º Verstappen seguidos de Rosberg, Raikkonen, Bottas, Pérez, Alonso, Hülkenberg e Button nos dez primeiros lugares. na volta 41 rompe o motor do Mercedes de Hamilton. Comunicáselle a Rosberg (Mercedes), que foi penalizado con 10 segundos polo seu adiantamento a Kimi Raikkonen (Ferrari). O finlandés estaba a cinco segundos e sería terceiro por diante do alemán. aos poucos Rosberg aumenta a súa vantaxe a máis de 10 segundos. Finalmente a carreira e gañada por Ricciardo seguido do seu compañeiro de equipo Verstappen e Rosberg terceiro. Alonso finalmente e sétimo e Sainz 11º.

## Clasificación
### Cualificación
### Carreira
### Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
República de Alba (1944)

A **República de Alba** foi un estado de breve duración que existiu desde o 10 de outubro ao 2 de novembro de 1944 en Alba no norte de Italia, como unha resistencia local contra o fascismo italiano durante a segunda guerra mundial.

O seu nome recorda á República de Alba, República irmá napoleónica, Estado satélite da Primeira República Francesa, que existiu en 1796 no Piemonte.

## Véxase tamén 
### Outros artigos 
* República de Alba
* Resistencia italiana

### Ligazóns externas 
* Langhe e Alto Monferrato  en Associazione Nazionale Partigiani d'Italia .
Trindade, Goiás

**Trindade** é unha cidade brasileira do estado de Goiás. Está a oeste da capital do estado, Goiânia, a unha distancia de 16&nbsp;km desta. Ten unha área total de 710,32&nbsp;km² e unha poboación estimada, no ano 2016, de 119.385 habitantes.

## Fotos 

Image:Município de Trindade visto pelo Santuário Basílica.jpg
Image:Centro de Trindade (Goiás) 2.jpg
Image:Basilica no natal.jpg

## Véxase tamén
### Ligazóns externas 
* Prefeitura de Trindade
Xacaré

O **xacaré**, **caimán xacaré** (*Caiman yacare*) é unha especie de caimán que ten o seu hábitat no centro de América do sur, incluíndo o nordeste da Arxentina, o Uruguai, sueste do Perú, Bolivia oriental, centro e suroeste do Brasil, e os ríos de Paraguai. Dentro do pantanal brasileiro hai cerca de 10 millóns de exemplares de xacaré, representando posibelmente a máis grande poboación de crocodilios da Terra.

Sendo un crocodilio de tamaño de pequeno a medio, a maioría dos machos adultos medran até aproximadamente os 2,5 m de longo, chegando ocasionalmente algúns individuos aos 3&nbsp;m. As femias son bastante máis pequenas, cunha media de 1,4 m. A masa corporal nesta especie pode chegar até os 85&nbsp;kg nos machos e oscilar entre os 14 e os 23&nbsp;kg nas femias. De feito, o tamaño relativamente máis pequeno fainos unha presa potencial de xaguares e anacondas.

A dieta desta especie está constituída principalmente por peixe (especialmente de pirañas), paxaros, réptiles e mamíferos pequenos. Os mamíferos grandes son cazados ocasionalmente (especialmente as capibaras) polos adultos máis grandes. En xeral, debido ao seu tamaño, esta especie non é considerada mortalmente perigosa para os humanos.

## Galería 

Ficheiro:Yacare caiman (Caiman yacare) juvenile.JPG|Exemplar xuvenil de cerca dun mes.O Pantanal, Brasil
Ficheiro:Caiman yacare Iberá.jpg|Esteros del Iberá, Corrientes, Arxentina
Ficheiro:Caiman yacare.jpg|Provincia de Formosa, Arxentina
Ficheiro:Yacare caiman (Caiman yacare) 2.jpg|O Pantanal, Brasil
Ficheiro:Wood stork (Mycteria americana) and Yacare caiman.jpg|Exemplar menor cun tántalo de cabeza secaO Pantanal, Brasil

## Notas 
## Véxase tamén 
### Ligazóns externas 
* *Caiman yacare* No U. De Florida
Reyer Venezia Mestre

O **Reyer Venezia Mestre**, actualmente coñecido como **Umana Reyer Venezia** por motivos de patrocinio, é un equipo de baloncesto profesional italiano da localidade de Venecia, Véneto. Fundado en 1872 como o club deportivo Società Sportiva Costantino Reyer, comezou a albergar un equipo de baloncesto en 1925. Os seus maiores éxitos son catro títulos de Liga, en 1942, 1943, 2017 e 2019, un de Copa, 2020, así como unha FIBA Europe Cup en 2017 e un subcampionato da Copa Korać en 1981. Actualmente compite na Lega Basket Serie A, máxima competición do baloncesto transalpino.

## Historia 
A Società Sportiva Costantino Reyer foi fundada en Venecia no ano 1872 polo profesor de ximnasia Peter Gallo. Durante os seus primeiros anos adicouse a diferentes deportes como o boxeo e o fútbol. A primeira aparición do baloncesto na sociedade data de 1907. É na década de 1940 cando acandan o seu apoxeo, consiguindo gañar o título de liga en 1942 e 1943. O equipo manténese na Serie A durante moitos anos, até chegar aos anos 1970 e 1980, nos que se converte nun equipo ascensor. En  1981 consegue un dos seus maiores éxitos chegando á final Copa Korać, onde é derrotado polo Joventut Badalona por 104−105. Nos anos 1990 o equipo chega a descender incluso até a terceira división, volvendo á segunda en 2008 e regresando á elite 2011. Tras asentarse na máxima categoría de novo, o equipo chega ás semifinais de liga nas temporadas 2014–15 e 2015–16. Na temporada 2016−17 conseguen gañar a FIBA Europe Cup e título de Liga, o cal volven gañar dúas temporadas despois. En 2020 conseguen o seu primeiro título de Copa.

## Patrocinios 
Ao longo dos anos, debido a motivos de patrocinio, o equipo foi coñecido como:

***Noalex Venezia** (1966–1970)
***Splügen Venezia** (1970–1973)
***Canon Venezia** (1973–1980)
***Carrera Venezia** (1980–1984)
***Giomo Venezia** (1984–1987)
***Hitachi Venezia** (1987–1990)
***Scaini Venezia** (1991–1993)
***Acqua Lora Venezia** (1993–1994)
***San Benedetto** (1994–1995) 
***Panto Venezia** (1998–2001)
***Acqua Pia Antica Marcia** (2005–2006)
***Umana Reyer Venezia** (2006–presente)

## Xogadores 
### Destacados 
*  Gabriele Vianello
*  Tomas Ress
*  Hrvoje Perić
*  Sasha Vujačić
*  Floyd Allen
*  Steve Burtt
*  Austin Daye
*  Tyrone Grant
*  Andrew Goudelock
*  Phil Goss
*  Steve Hawes
*  Spencer Haywood
*  Jeff Lamp
*  Scott Lloyd
*  Tyrus McGee
*  Bruce Seals
*  Neal Walk
*  Sidney Wicks
*  Alvin Young
*  Deron Washington
*  Yakhouba Diawara
*  Michael Bramos
*  Kristaps Janičenoks
*  Deividas Dulkys
*  Gediminas Orelik
*  Melvin Ejim
*  Dražen Dalipagić
*  Nemanja Đurić
*  Ratko Radovanović
*  Esteban Batista
*  Jayson Granger
*  MarQuez Haynes

## Palmarés 
### Europeo 
***FIBA Europe Cup**
****Campións (1):** 2018
***Copa Korać**
***Subcampións (1):* 1981

### Nacional 
***Liga de Italia**
****Campións (4):** 1942, 1943, 2017, 2019
***Subcampións (1):* 1946

***Copa de Italia**
****Campións (1):** 2020

## Historial 
## Notas 
## Véxase tamén 
### Ligazóns externas 
* Sitio web oficial
Caimán común

O** caimán común** (*Caimán crocodilus)* é un réptil  crocodilio pertencente á familia dos aligatóridos, nativo de América central e do norte de América do Sur.

## Descrición 
É un crocodilio de modestas dimensións, medindo os adultos de 2 a 2,5 m. É de cor olivácea apagada e ten un relevo óseo diante dos ollos, do cal provén o seu outro nome común: **caimán de anteollos**.

## Bioloxía 
Vive en toda clase de ambientes húmidos de auga doce, da cal sae raramente se non é obrigado pola seca; neste caso, refúxiase na lama. De día flota na superficie, mentres que á noite se fai máis activo. Os machos son territoriais e establecen entre eles unha precisa xerarquía. Aínda que non está publicamente documentado, é posible que varias femias poñan os seus ovos nun mesmo niño, compartido e defendido por todas elas.

## Alimentación 
Os adultos aliméntanse doutros réptiles, peixes, anfibios e aves mariñas.

## Reprodución 
As femias poñen de 14 a 40 ovos en montes de terra e vexetación en fermentación, na beira da auga, ou sobre masas flotantes de material vexetal entrelazado.

## Conservación 
Aínda que intensamente cazado pola súa pel, o *Caiman crocodilus*, beneficiouse da construción de encoros de auga artificiais, que contribuíron a un aumento significativo da súa poboación.

## Notas 
## Véxase tamén 
### Outros artigos 
* Alligatoridae
### Ligazóns externas 
*
Daniel Ek

**Daniel Georg Ek**, nado en Estocolmo o 21 de febreiro de 1983, é un empresario sueco do sector da tecnoloxía da información, coñecido por ser o cofundador de Spotify.

## Traxectoria 
Ek medrou no distrito de Rågsved na capital sueca, e xa na súa mocidade creou webs para empresas e servizos de almacenamento web  Pasou pol IT-Gymnasiet de Sundbyberg en 2002 e estudou dous meses enxeñería no Real Instituto de Tecnoloxía antes de deixar a carreira e dedicarse á tecnoloxía da información. Traballou en varias empresas web como Tradera, Jajja Communications AB, Stardoll e µTorrent e creou a súa propia compañía Advertigo, dedicada á publicidade web e que vendeu a TradeDoubler en 2006 por varios millóns.

## Spotify 
Inspirándose en Napster, servizo de intercambio de arquivos de música, empezou a pensar nunha posible nova solución para a reprodución de música en streaming que fose plenamente legal. Xunto co presidente de TradeDouble, Martin Lorentzon  comezou en 2006 a desenvolver un novo sistema que recibiu o nome de *Spotify*. Xa desde o comezo a idea era contar coas grandes discográficas, e logo de longas negociacións o servizo púxose en marcha en Suecia e mais nalgúns países de Europa en 2008, ampliándose para Norteamérica en 2011.

## Notas 
## Véxase tamén 
### Ligazóns externas 
* Conta oficial en Twitter
* Daniel Ek en Crunchbase 
* Entrevista a Daniel Ek en Bloomberg
Terceira división española 2016/17

A tempada **2016–17** da **Terceira División de España** foi a 83ª edición deste torneo. Iniciouse en agosto de 2016 e finalizou en xuño de 2017 coas eliminatorias de promoción finais.

## Clasificación 
### Grupo 1 – Galicia 
|}

## Notas 
## Véxase tamén 
### Outros artigos 
* Promoción de ascenso a Segunda División B 2017

### Ligazóns externas 
* Web oficial da LFP
* Web oficial da Real Federación Española